Maria Šarapova i Lleyton Hewit s lakoćom u sljedeće kolo
Ivana Lisjak plasirala se u 3. kolo svladavši Ruskinju Jekaterinu Bičkovu, koja je u 1. kolu izbacila prošlogodišnju pobjednicu Svetlan
Prva nositeljica US Opena Ruskinja Maria Šarapova i bivši pobjednik ovog turnira Australac Lleyton Hewitt s lakoćom su se plasirali u sljedeće kolo. Šarapova je za samo 48 minuta savladala Dally Randietefy s Madagaskara sa 6:1 i 6:0. Hewitt je u savldao Španjolca Alberta Costu sa 6:1., 6:2 i 6:1. Slovak Dominik Hrbaty iz daljnjeg je tijeka natjecanja izbacio TalijanaAndreasa Seppija, dok je Amerikanac Taylor Dent pobijedio Nijemca Larsa Burgsmullera. Od hrvatskih tenisača i tenisačica recimo da se Ivana Lisjak plasirala se u 3. kolo posljednjeg "Grand Slam" turnira sezone. Ona je u dvoboju 2. kola sa 7:5, 6:1 svladala Ruskinju Jekaterinu Bičkovu, koja je u 1. kolu izbacila prošlogodišnju pobjednicu Svetlanu Kuznjecovu. U 3. kolu će Ivana Lisjak, inače 189. igračica svijeta koja je nastup u glavnom turniru izborila kroz kvalifikacije, igrati protiv 26. nositeljice, Čehinje Nicole Vaidisove. Karolina Šprem poražena je u susretu 1. kola US Opena u New Yorku od Španjolke Anabel Medine Garrigues sa 6:2, 6:3. Iako je Španjolku pobijeđivala u dosadašnja dva međusobna susreta, u Beču 2003. i Hasseltu 2004, Šprem je u New Yorku još jednom pokazala da je u velikoj krizi. Hrvatski Davis Cup reprezentativci Mario Ančić i Ivan Ljubičić uspješno su započeli svoj nastup na turniru parova na posljednjem teniskom "Grand Slamu" sezone, US Openu u New Yorku. Osvajači bronce iz Atene u dvoboju 1. kola su sa 6:2, 7:6 svladali Čehe Davida Skocha i Radeka Štepaneka. U 2. kolu će igrati protiv pobjednika susreta između sedmih nositelja Indijca Mahesha Bhupatija i Čeha Martina Damma, te Francuza Gaela i Cyrila Saulniera.